बाल अपराध के खिलाफ निकाली जागरूकता रैली
फरीदाबाद| समाजसेवीसंस्था मिशन जागृति ने रविवार को सर्वोदय अस्पताल, युवा सेन एकता अन्य सामाजिक संगठनों के सहयोग से रैली निकाल कर बाल अपराध रोकने के लिए लोगों को जागरूक किया। इसकी शुरुआत कांग्रेस नेता विकास चौधरी, साहिल अरोड़ा, कविंदर फागना ने करते हुए कहा कि आजकल छोटी बच्चियों के साथ आजकल अपराध के मामले बढ़ रहे हैं। इसके लिए कड़े कानून बनाए जाएं। अगर कोई ऐसे अपराध करता है तो उसे जल्द सजा दी जाए। संस्था के अध्यक्ष मनोज पलावत ने कहा कि मिशन जागृति इस मुद्दे पर शहरभर में कई जागरूकता रैली निकाल चुकी है। इस मौके पर संस्था के राजेश सिरोहिया, अवतार सिंह, महेश आर्य, सतीश भाटी, गुरनाम सिंह, संगीता, योगिता महिवाल, कल्पना, सोनिया अरोड़ा, जगजीत बिष्ट, नवदीप सिंह,अशोक मक्कड़, रोड सेफ्टी आर्गनाइजेशन के यस के शर्मा, विजेंदर गोला, विजय, कुलदीप ठाकुर, कपिल देव, हिमांशु भट्ट, आशीष छिकारा, हरीश आहूजा, अनुराधा भारद्वाज, सुधा, दिनेश महाजन, नरेश सिरोहिया समेत अन्य पदाधिकारी मौजूद थे।
bho_Deva hin_Deva